Flueblomslekta

flueblom

Flueblomslekta (Ophrys) er en slekt i orkidéfamilien.

De er flerårige urter med en rund rotknoll. De fleste bladene er grunnstilte, men det er som regel ett–to blader som sitter med slirer rundt stengelen. Blomstene sitter i aks. Leppen i blomsten er stor og har et blankt og mønstret felt, speculum. Pollineringen er meget spesiell. Leppen etterligner insekter, og hannene til bestemte insektarter prøver å parre seg med blomsten og fører slik pollen fra blomst til blomst.

Avgrensingen mellom artene er vanskelig, og det er også mange hybrider. Ulike oversikter angir mellom 10 og 260 arter. Plants of the World Online fra Kew Science regner med 29 arter. Utbredelsen omfatter Makaronesia, Europa, Nord-Afrika og Asia østover til Kopet Dag i sørvestlige Turkmenistan. De fleste artene er begrenset til middelhavsområdet, og i Norge finnes det bare én art, flueblom (Ophrys insectifera).

Pollinatorene er hanbier i familiene Andrenidae, Anthophoridae, Megachilidae, Apidae og Colletidae, vepser i Sphecidae og Scoliidae og, i to tilfeller, biller i Scarabaeidae.

Galleri

Referanser

Litteratur

Eksterne lenker 
 

Orkidéfamilien
Planter formelt beskrevet i 1753
Planter formelt beskrevet av Carl von Linné